தனசேகரன் , நானே இந்தக் கேஸைப் பார்க்கிறேன். ஸீ தட் ஷி இஸ் அட்மிட்டட். எனக்கு கிளாஸ் எடுக்கணும். போயிட்டு வந்ததும் பார்க்கறேன். " மற்றவர்கள் புடைசூழ அவர் ஒரு மந்திரிபோல் கிளம்பிச் சென்றார். டாக்டர் தனசேகரன் அங்கிருந்த சீனிவாசனிடம் சொல்லிவிட்டுப் பெரிய டாக்டர் பின்னால் விரைந்தார். சீனிவாசன் வள்ளியம்மாளைப் பார்த்தான். “ இங்கே வாம்மா. உன் பேர் என்ன... ? டேய் சாவு கிராக்கி ! அந்த ரிஜிஸ்தரை எடுடா ! " " வள்ளியம்மாஅள். " “ பேஷண்ட் பேரு ?“ அவரு இறந்து போய்ட்டாருங்க. " சீனிவாசன் நிமிர்ந்தான் , " பேஷண்டுன்னா நோயாளி...